Document ID: 32000D0368

Komisijos Sprendimas
2000 m. gegužės 19 d.
pataisantis Direktyvą 98/98/EB, dvidešimt penktą kartą derinančią su technikos pažanga Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo
(pranešta dokumentu Nr. C(2000) 1333)
(tekstas svarbus EEE)
(2000/368/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais, padarytais Europos Parlamento ir Tarybos direktyva 1999/33/EB [2], ypač į jos 28 straipsnį,
kadangi:
(1) Direktyvos 67/548/EEB VI priede yra pateiktas pavojingų medžiagų ir preparatų klasifikavimo bei ženklinimo vadovas. VI priedas paskutinį kartą iš dalies buvo keičiamas Direktyvos 98/98/EB [3] 4 priede. Direktyvos 98/98/EB 4 priedo 3.2.3, 3.2.8, 6.2 ir 8 punktai yra nebaigti. Dėl to būtina taisyti Direktyvos 98/98/EB 4 priedą.
(2) Šiame sprendime numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 98/98/EB 4 priedas yra keičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2000 m. gegužės 19 d.

Labels: 12
3
15
20